देशलाई समृद्घितर्फ लगाउने काम बजेटमार्फत सरकारले देखाउनेछ भन्ने आशा गरिराखेका नेपालीले आ.व. ०७५/७६ को बजेट पनि पाए । विभिन्न प्रकारका टिप्पणी यसबारे भइराखेका छन् । धेरैले यसलाई महत्वाकाङ्क्षी बजेट पनि भनेका छन्, तथापि यसको आकारले त्यस्तो भन्दैन । आ.व. ०७३/७४ को रु. १०४९ अर्बको कुल व्यय अनुमान आ.व.२०७४/७५ मा रु. १२७८ अर्ब हुँदै आ.व. ०७५/७६ का लागि रु. १३१५ अर्ब पुग्न गयो । आगामी आ.व. को रु. १३१५ अर्ब चालू आ.व. को अनुमानभन्दा मात्र रु. ३७ अर्बले बढी छ ।
